- kts
                                      udskrift
                                           af
                      sø- & handelsrettens dombog
                                     ____________
den 17. april 2007 blev af retten i sagen
f-49-06
hk danmark som mandatar for at
(advokat peter breum)
mod
dk-benzin knabstrup v/malene og michael hansen
(advokat helene amsinck ved advokat mette neve)
afsagt sålydende
                                         d o m:
indledning og påstande
sagens spørgsmål er om ats ansættelsesbevis er mangelfuldt for så vidt angår angi-
velse af arbejdstid og ferierettigheder.
    sagsøgeren, hk danmark som mandatar for at, har nedlagt påstand om at sag-
søgte, dk-benzin knabstrup v/malene hansen og michael hansen, in solidum skal
betale 15.000 kr. med procesrente fra sagens anlæg den 19. oktober 2006.
    dk-benzin knabstrup v/malene hansen og michael hansen har påstået frifin-
delse, subsidiært betaling af et mindre beløb.
sagsfremstilling
                                           - 2 -
at, der er medlem af hk danmark, tiltrådte en stilling som butiksassistent hos dk-
benzin i knabstrup den 27. marts 2006. af ansættelsesbrevet der er underskrevet af
arbejdsgiveren den 17. april 2006, fremgår bl.a.:
         ”…
         der er aftalt flekstid iht. overenskomsten.
         ansættelsen er reguleret efter den til enhver tid gældende overenskomst
    mellem kristelig arbejdsgiverforening og kristelig fagforening indenfor kon-
    tor- og handelsområde.
         …
         arbejdstiden:
         antal timer pr. uge: varierende efter vagtplan.
         arbejdstidens placering aftales individuelt.
         arbejdet udføres efter eget ønske primært aften og weekend
         ferie:
         den mellem kristelig arbejdsgiverforening og kristelig fagforening indgå-
    ede aftale om ferie er gældende.
         …
         ved aftalens underskrift er der udleveret:
         vagtplan
         nøgle til virksomheden
         nøgle til tobakskabet
         kode til alarmen
         husregler (varekøb, hvordan anmeldes tyveri m.m.)
         …”
    at blev opsagt ved brev af 8. maj 2006 hvori det bl.a. hedder:
         ”det skal hermed meddeles, at vi valgt at opsige vores samarbejde med dig
    indenfor prøvetids ophør, hvilket du er blevet meddelt pr. telefon fredag d. 5.
    maj. sidste arbejdsdag er d. 19. maj 2006.
         du har pr. telefon d.d. meddelt, at du ikke ønsker at møde på arbejde på de
    aftalte vagter fremover, bl.a. den vagt du har mandag d. 8. maj 2006 fra kl. 16.00
                                             - 3 -
      til kl. 22.30. du er i den forbindelse blevet orienteret, at dette betyder at du laver
      en ulovlig udeblivelse, som automatisk medføre bortvisning fra arbejdspladsen,
      og der i den forbindelse ikke vil ske udbetaling af løn i opsigelsesperioden.”
forklaringer
at har forklaret at hun søgte arbejdet på tankstationen efter at have set en jobannon-
ce i den lokale avis. hun var uden fast arbejde og var tilkaldetjener på en kro. da
hun var til jobsamtale, blev hun ikke lovet en fuldtidsstilling hvilket hun heller ikke
havde forventet. hun blev heller ikke lovet et bestemt antal vagter, men fik onsdag
som fast dag. hendes vagt var fra kl. 15.00/16.00 til kl. 22.30. de var 4-5 medarbejdere
over 18 år og 2-3 under 18 år. næsten alle de andre ansatte gik i skole og havde også
faste vagtdage. hun havde gennemsnitlig 2-3 vagter om ugen, og hver vagt var på
ca. 7½ time. ved ansættelsen fik hun udleveret en kalender hvor hun lige som det
øvrige personale kunne markere hvilken dage hun ikke ønskede at arbejde. hun var
til rådighed på de dage hun ikke havde markeret som ønskede fridage. den 20. i
måneden fik de udleveret en vagtplan for den kommende måned. det var malene
hansen der udarbejdede vagtplanen. vagtplanen tog højde for de ansattes ønsker
om fridage. hun havde skrevet sig på til at holde fri på sin søsters fødselsdag hvilket
ikke var noget problem. hun havde også skrevet sig op til 2 gange 2 ugers sommer-
ferie, men ansættelsesforholdet ophørte inden sommerferien. hun var aldrig i tvivl
om hvilke vagter hun havde.
      da hun havde været ansat ca. en måned, gennemgik michael og malene hansen
ansættelseskontrakten og husreglerne med hende punkt for punkt. de drøftede også
vagtplanlægningen. hun fik ikke udleveret overenskomsten mellem kristelig ar-
bejdsgiverforening og kristelig fagforening, og det blev heller ikke forklaret hvor
hun kunne finde overenskomsten. hun kendte ikke reglerne om ferie.
      hun havde vagt onsdag den 3. maj 2006, men da hun var blevet syg, ringede
hun tidligt om morgenen og meldte sig syg. hun havde også vagt om fredagen den
5. maj 2006, men da hun stadig var syg, ringede hun igen tidligt om morgenen for at
melde sig syg. hun fik at vide at hun var opsagt. hun havde en vagt igen den 8. maj
2006 og meddelte at hun ikke ville komme på arbejde.
malene hansen har forklaret at hun sammen med sin mand, michael hansen, er in-
                                            - 4 -
dehaver af benzintanken der tillige fungerer som den lokale købmand i landsbyen.
hun tager sig af papirarbejdet, herunder bestilling af varer mv. foruden michael
hansen og hende er der 9-10 medarbejdere, hvoraf 4 er under 18 år. ingen af medar-
bejderne er fuldtidsansatte. michael hansen og hun er på tanken i dagtimerne indtil
kl. 16.00. de ansatte arbejder primært aften og weekender når malene hansen og
hendes mand ikke er der.
      en tom vagtplan bliver lagt frem i december for det følgende kalenderår. med-
arbejderne kan så inden den 15./20. i hver måned skrive hvornår de ikke ønsker at
arbejde. herefter udarbejder hun vagtplanen mellem den 15. og 20. i hver måned for
den følgende måned med udgangspunkt i medarbejdernes ønsker. da de fleste går i
skole, bliver der taget højde for at de skal læse til eksamen mv. nogle gange ønsker
medarbejderne få vagter og andre gange flere vagter. det er vist ikke forekommet at
en medarbejder ikke har fået fri på de dage hvor han eller hun har ønsket det. når
vagtplanen er udarbejdet, er den bindende for medarbejderne. medarbejderne er dog
berettigede til at bytte vagter internt. i tilfælde af sygdom ringer hun rundt for at
høre om der er en anden der kan tage vagten. hvis ingen kan, tager michael hansen
eller hun selv vagten. vagtplanen ligge i reolen ved kasseapparatet således at de an-
satte altid kan slå op i den. de ansatte er ikke lovet en fast vagtdag, men da de har
forskellige fritidsaktiviteter mv., kommer vagterne tit til at ligge på bestemte dage.
      at søgte på stillingsopslaget i avisen hvor de havde søgt efter en medarbejder
til 5-9 vagter pr. måned. ved jobsamtalen oplyste at at hun var ledig. michael han-
sen og hun forklarede at om vagtordningen mv. og om at de ikke kunne love hende
et bestemt antal vagter. i april havde at 13 vagter. at fik heller ikke lovet fast vagt
om onsdagen, men det kan ikke udelukkes at hun har arbejdet hver onsdag.
      det er sædvanligt at medarbejderne ikke får udleveret ansættelsesbeviset ved
ansættelsen, men først efter at de har haft nogle vagter således at de bedre kan forstå
ansættelsesaftalen. efter at at havde haft nogle vagter, afholdt michael hansen og
hun et møde af en times varighed med at hvor de gennemgik ansættelsesbeviset og
husreglerne punkt for punkt. feriereglerne blev også forklaret, og at havde lejlig-
hed at stille spørgsmål.
      inden at at ringede for at sygemelde sig, havde michael hansen og hun talt om
at der var samarbejdsvanskeligheder med at. hun stod bl.a. og læste ude ved kas-
sen i strid med husreglerne hvilket også var blevet påtalt. da at ringede den 5. maj
                                           - 5 -
2006, meddelte hun hende at de havde valgt at sige hende op. at blev ikke fritstillet
og havde ifølge vagtplanen vagt den 8. maj 2006. den 8. maj 2006 ringede hun og
meddelte at hun ikke ville komme på arbejde. hun forklarede at at det var ulovligt
at blive væk, og at de i så fald var nødsaget til at bortvise hende hvilket de herefter
gjorde. at blev ikke opsagt fordi hun ikke ville tage en bestemt vagt. der har aldrig
været tvivl om hvilke vagter at havde.
     ”flekstid iht. overenskomsten” betyder at medarbejderne har skiftende arbejds-
tider, herunder varierende dage og timer pr. måned. de fleste ansatte er studerende
og kan ikke forpligte sig til at arbejde bestemte tider ligesom benzinstationen heller
ikke kan love dem faste vagter eller timer pr. måned.
dorthe yawl har forklaret at hun har været ansat som butiksassistent på tankstatio-
nen siden december 2004. i jobannoncen i den lokale avis som hun søgte på, stod at
man kunne forvente 5-8 vagter pr. måned, og det samme fik hun at vide da hun hen-
vendte sig.
     michael og malene hansen gennemgik ansættelsesbeviset og husreglerne sam-
men med hende punkt for punkt og gav eksempler på de forskellige situationer. de
oplyste også om vagtplanen, herunder at hun skulle skrive hvornår hun ikke ønske-
de at arbejde, 1½ til 2 uger inden begyndelsen af den pågældende måned. hun erin-
drer ikke om der står noget i ansættelsesbeviset om at hun har 5-8 vagter pr. måned.
hun kan bekræfte at der står at arbejdstiden er varierende.
     hun har som regel 9-11 vagter om måneden og kan også bytte sig til vagter.
foruden michael og malene hansen er der 5-6 voksne medarbejdere og 4 unge un-
der 18 år. ingen af dem er ansat på fuld tid. de fleste er studerende. hun har ingen
beskæftigelse ved siden af. hun bruger vagtplanen til at skrive hvornår hun ikke
ønsker at arbejde, og hun har altid fået sine ønsker opfyldt. nogle gange har hun haft
behov for mange vagter og andre gange for færre vagter, og dette har altid kunnet
lade sig gøre. hun har aldrig været i tvivl om hvornår hun havde vagt. for tiden har
hun onsdag som fast dag. hun tror at de andre også har faste vagtdage. når michael
og malene hansen holder ferie, arbejder de andre ansatte hvorfor hun ikke planlæg-
ger ferie i disse perioder.
parternes argumenter
                                            - 6 -
at har anført at ansættelsesbeviset er mangelfuldt. beskrivelsen af arbejdstiden in-
deholder ikke den fornødne klarhed i overensstemmelse med ansættelsesbevislovens
§ 2, stk. 2, nr. 9, og rådets direktiv 91/533/eøf af 14. oktober 1991 om arbejdsgive-
rens pligt til at underrette arbejdstageren om vilkårene for arbejdskontrakten eller
ansættelsesforholdet, som ligger til grund for ansættelsesbevisloven. det fremgår af
direktivets præambel at: ”…visse medlemsstater har…fundet det nødvendigt at fast-
sætte bestemmelser for de formelle krav, der skal gælde for ansættelsesforholdet;
formålet med disse bestemmelser er at yde arbejdstagerne en bedre beskyttelse mod
en eventuel tilsidesættelse af deres rettigheder og at gøre arbejdsmarkedet mere
gennemsigtigt.” i bemærkningerne til § 2, stk. 2, nr. 9, i forslag til lov om arbejdsgi-
verens pligt til at underrette lønmodtageren om vilkårene for ansættelsesforholdet,
folketingstidende 1993/94, tillæg a, sp. 6328:
           ”…skal arbejdsgiveren oplyse om den normale daglige eller ugentlige ar-
      bejdstid. arbejdsgiveren kan vælge om oplysningerne skal relatere sig til antal-
      let af timer eller mødetider/klokkeslæt.
           inden for bl.a. undervisningsområdet, hvor arbejdstiden i visse tilfælde fast-
      sættes som en årsnorm, skal denne oplyses, hvis det ikke er muligt at angive den
      daglige eller ugentlige arbejdstid.”
      angivelsen af at det ugentlige antal arbejdstimer er varierende efter vagtplan,
giver ikke en tilstrækkeligt klar beskrivelse af de rettigheder og pligter der knytter
sig til ansættelsesforholdet, herunder om arbejdstiden er maksimeret i nogen hen-
seende, eller om at kan sige nej til en vagt. ansættelsesbeviset burde have indeholdt
oplysninger om at at havde 5-8 vagter pr. måned, og det kunne være blevet anført
at der var tale om aften- og weekendvagter mv.
      dk-benzin knapstrup har henvist til arbejdsministerens besvarelse af spørgsmål
nr. 21 om hvorledes lovforslagets § 2, stk. 2, nr. 9 om daglig eller ugentlig arbejdstid
skal fortolkes i relation til medarbejdere hvis arbejde ikke har en fast arbejdstid. af
svaret fremgår:
           ”l 172 pålægger arbejdsgiveren at oplyse, hvad arbejdsgiveren og medar-
      bejderen har aftalt eller, hvad der i øvrigt gælder om de punkter, der er nævnt i
                                              - 7 -
      forslagets § 2, stk. 2. hvis der ikke gælder en højeste arbejdstid, er det denne op-
      lysning arbejdsgiveren har pligt til at give skriftligt efter l 172. et hovedformål
      med loven er at skabe klarhed over retstilstanden, men ikke at lægge noget til el-
      ler ændre ved, hvad der gælder i retsforholdet.”
      spørgsmålet og svaret relaterer sig til ansatte uden højeste arbejdstid og tager
ikke stilling til det spørgsmål som denne sag drejer sig om.
      ansættelsesbeviset er tillige mangelfuldt for så vidt angår henvisningen til ferie-
rettigheder. det er ikke tilstrækkeligt at henvise til den mellem kristelig arbejdsgi-
verforening og kristelig fagforening indgåede overenskomst om ferie. at er ikke
medlem af kristelig fagforening. overenskomsten skulle være blevet udleveret til
at i forbindelse med ansættelsen, jf. ansættelsesbevislovens § 2, stk. 2, nr. 6, jf. stk. 4,
og tillige vestre landsrets dom af 15. januar 2004, u 2004.1164.
      samlet gøres det gældende at der foreligger væsentlige mangler ved ansættel-
sesbrevet, og at der derfor skal betales en godtgørelse på 15.000 kr.
dk-benzin knabstrup har anført at der ikke er mangler i ansættelsesbeviset. da der
var aftalt varierende arbejdstid, var det ikke muligt at angive den normale daglige
eller ugentlige arbejdstid i ansættelsesbeviset. ansættelsesbeviset beskriver den fak-
tiske aftalte arbejdstid og er derfor i overensstemmelse med ansættelsesbevislovens §
2, stk. 2, nr. 9. det følger bl.a. af arbejdsministerens besvarelse af spørgsmål nr. 21 om
lovforslagets § 2, stk. 2, nr. 9 at arbejdsgiverens oplysningspligt er opfyldt ved angi-
velse af at der ikke er nogen fast arbejdstid. videre fremgår det af besvarelsen at
formålet med ansættelsesbevisloven har været at skabe klarhed, men ikke at lægge
til eller ændre ved hvad der er aftalt mellem parterne.
      arbejdstiden blev aftalt i god tid inden en vagtperiodes start. at kendte sine ret-
tigheder i relation til arbejdstiden og havde indflydelse på denne. fremgangsmåden
med i vidt omfang at lade medarbejdernes ønsker danne baggrund for vagtplanlæg-
ningen fører til fleksibilitet i ansættelsesforholdet til gavn for medarbejderne, men er
samtidig grunden til at dk-benzin knabstrup ikke garanterer medarbejderne et fast
månedligt timetal. fremgangsmåden er almindelig anvendt i visse butikker og kio-
sker hvor medarbejderstaben ofte i vidt omfang består af studerende mv. således
som det er tilfældet hos dk-benzin knabstrup.
                                             - 8 -
     ansættelsesbeviset angiver klart hvilken overenskomst der er gældende for an-
sættelsen. ifølge ansættelsesbevislovens § 2, stk. 4, jf. § 2, stk. 2, nr. 6, er henvisningen
til overenskomsten for så vidt angår bl.a. ferierettigheder tilstrækkelig til at opfylde
ansættelsesbevislovens betingelser, jf. tillige arbejdsmarkedsankenævnets kendelser
nr. 12445 og nr. 9072 fra henholdsvis den 5. maj 2000 og den 15. februar 2002. det gør
ingen forskel at at ikke er medlem af kristelig fagforening, jf. bl.a. østre landsrets
dom af 25. august 2004 mellem kristelig fagforening og hts arbejdsgiverforening.
     såfremt retten finder at ansættelsesbeviset er mangelfuldt, gøres det gældende
at manglerne er af bagatelagtig og formel karakter, og at ansættelsesbevisets formu-
leringer om arbejdstid og ferie ikke har haft betydning for ats ansættelse. mangler-
ne bør derfor ikke udløse en godtgørelse, subsidiært skal godtgørelsen udmåles til et
væsentligt lavere beløb end det påstævnte.
rettens afgørelse
ansættelsesbeviset angiver at den ugentlige arbejdstid er varierende efter vagtplan,
at arbejdstidens placering aftales individuelt, og at arbejdet bliver udført efter eget
ønske primært aften og weekend. ansættelsesforholdet indebar ikke et fast dagligt
eller ugentligt timetal, men desuagtet kunne beskrivelsen af arbejdstiden være angi-
vet med væsentlig større præcision, fx således at det fremgik hvor mange vagter der
var forventelige, eller hvorledes vagterne blev fastlagt. endvidere var det i strid med
det aftalte anført at der var aftalt flekstid. ansættelsesbeviset er derfor mangelfuldt
for så vidt angår angivelsen af arbejdstiden, jf. ansættelsesbevislovens § 2, stk. 2, nr.
9.
     i ansættelsesbevisets afsnit om ferie henvises til den mellem kristelig arbejdsgi-
verforening og kristelig fagforening indgåede aftale om ferie. det er ikke præciseret
hvilken betydning overenskomsten har for ats ansættelsesforhold, og overenskom-
sten blev ikke stillet til rådighed for hende. under disse omstændigheder har sagsøg-
te ikke opfyldt sin oplysningspligt vedrørende ats ferierettigheder i henhold til an-
sættelsesbevislovens § 2, stk. 2, nr. 6, jf. artikel 2, stk. 2, litra f, i direktiv 91/533/eøf
af 14. oktober 1991 om arbejdsgiverens pligt til at underrette arbejdstageren om vil-
kårene for arbejdskontrakten eller ansættelsesforholdet. ansættelsesbeviset er derfor
også mangelfuldt på dette punkt.
                                          - 9 -
    da ansættelsesbeviset er mangelfuldt, og da manglerne er væsentlige, fastsættes
godtgørelsen efter ansættelsesbevislovens § 6 til 10.000 kr.
    sagsomkostningerne fastsættes til 8.000 kr. hvoraf godtgørelse for retsafgift ud-
gør 500 kr.
                                     thi kendes for ret:
1.  dk-benzin knabstrup v/malene og michael hansen skal inden 14 dage til hk
    danmark som mandatar for at betale 10.000 kr. med procesrente fra den 19. ok-
    tober 2006.
2.  i sagsomkostninger skal dk-benzin knabstrup v/malene og michael hansen
    betale 8.000 kr. til hk danmark som mandatar for at.
jørgen gawinetski                   jens feilberg               aase weiler madsen
                                         (sign.)
                                      ___ ___ ___
                           udskriftens rigtighed bekræftes
                           p.j.v. sø- og handelsretten, den
